[{"text_idx": "#000000", "text": "Taking to the skies over Swansea Bay on 6 and 7 July 2024"}, {"text_idx": "#000001", "text": "Lawrlwythwch ap swyddogol Sioe Awyr Cymru!"}, {"text_idx": "#000002", "text": "Mae\u2019r Red Arrows yn dychwelyd"}, {"text_idx": "#000005", "text": "Bydd y Red Arrows yn hedfan ar ddau ddiwrnod y digwyddiad am ddim hwn gan Gyngor Abertawe a gynhelir ddydd Sadwrn 30 Mehefin a dydd Sul 1 Gorffennaf."}, {"text_idx": "#000006", "text": "Mae\u2019r Red Arrows, a elwir yn Di\u0302m Erobatig yr Awyrlu Brenhinol yn swyddogol, wedi perfformio dros 4,700 o arddangosiadau mewn dros 50 o wledydd ar draws y byd ers y 1960au."}, {"text_idx": "#000008", "text": "\u201cY Red Arrows yw ti\u0302m erobatig enwocaf y byd ac maent wedi perfformio arddangosiadau gwefreiddiol yn Sioe Awyr Cymru ers y cychwyn. Ni fyddai\u2019r digwyddiad yr un peth hebddynt, felly rydym wrth ein boddau eu bod yn dychwelyd eleni i\u2019n helpu i ddathlu canmlwyddiant yr Awyrlu Brenhinol.\u201d"}, {"text_idx": "#000010", "text": "Yn o\u0302l y ffigurau, roedd Sioe Awyr Cymru, a drefnir gan Gyngor Abertawe, werth \u00a38.4m i\u2019r economi leol y llynedd, gan helpu i ddenu 250,000 o ymwelwyr i lan y mo\u0302r a nifer o leoliadau eraill ar draws y ddinas."}, {"text_idx": "#000011", "text": "Caiff amserlen ddynamig o amserau arddangos ei hychwanegu at ap Sioe Awyr Cymru ychydig ddiwrnodau cyn y digwyddiad."}, {"text_idx": "#000012", "text": "Bydd yr ap, sydd bellach ar gael yn yr Appstore a Google PLAY, yn cael ei ddiweddaru mewn amser go iawn i adlewyrchu newidiadau yn amserlen y digwyddiad a allai godi oherwydd y tywydd a ffactorau eraill."}, {"text_idx": "#000013", "text": "Gall defnyddwyr sydd eisoes wedi prynu\u2019r ap ei ddiweddaru am ddim er mwyn derbyn cynnwys eleni. Bydd cynnwys yn ymddangos wrth i bob arddangosiad newydd gael ei gyhoeddi a bydd yr amserlen yn ymddangos ddydd Mercher 27 Mehefin."}, {"text_idx": "#000017", "text": "Mae\u2019r ti\u0302m arddangos wedi\u2019i gadarnhau ar gyfer Sioe Awyr Cymru, a fydd yn cael ei chynnal ddydd Sadwrn 30 Mehefin a dydd Sul 1 Gorffennaf."}, {"text_idx": "#000018", "text": "Gan hedfan o RAF Coningsby yn Swydd Lincoln, mae\u2019r Typhoon yn costio oddeutu \u00a380m ac mae\u2019n un o awyrennau ymladd mwyaf blaenllaw\u2019r byd. Mae\u2019n beiriant mor gymhleth, nid oes modd ei hedfan gan berson yn unig \u2013 mae angen cyfrifiadur wrth gefn ar yr awyren hefyd."}, {"text_idx": "#000020", "text": "\u201cRydym yn falch eu bod wedi cadarnhau y byddant yn cymryd rhan yn y Sioe Awyr yn ystod yr haf, gan sicrhau ein bod ni\u2019n cyflawni\u2019n nod o greu digwyddiad sy\u2019n parhau i fodloni disgwyliadau flwyddyn ar o\u0302l blwyddyn."}, {"text_idx": "#000021", "text": "\u201cWrth i\u2019r cyngor barhau i weithio ar drefniadau\u2019r digwyddiad y tu o\u0302l i\u2019r llenni, gall preswylwyr ac ymwelwyr ddisgwyl mwy o berfformwyr yn cadarnhau eu lle dros yr wythnosau nesaf."}, {"text_idx": "#000022", "text": "\u201cYn ogystal ag arddangosfeydd awyr, bydd adloniant ar y tir hefyd yn rhan o\u2019r digwyddiad, a gaiff ei gynnal yr haf hwn am y bedwaredd flwyddyn yn olynol.\u201d"}, {"text_idx": "#000023", "text": "Gydag uchafswm cyflymder o dros 1,300mya, mae\u2019r Typhoon yn gallu cyrraedd uchder o 55,000 o droedfeddi, hyd at ymyl y gofod. Mae\u2019r awyren oddeutu 16 metr o hyd ac mae lled ei hadenydd yn mesur dros 11 metr."}, {"text_idx": "#000025", "text": "Caiff amserlen ddynamig o amserau arddangos ei hychwanegu at ap Sioe Awyr Cymru ychydig ddiwrnodau cyn y digwyddiad am ddim a bydd yn cael ei diweddaru mewn amser go iawn i adlewyrchu newidiadau yn amserlen y digwyddiad a allai godi oherwydd y tywydd a ffactorau eraill. Rhaglen rithiwr ar flaenau eich bysedd!"}, {"text_idx": "#000028", "text": "Daeth y torfeydd mwyaf erioed hyd yn hyn i Abertawe dros benwythnos 1 a 2 Gorffennaf 2017 ar gyfer Sioe Awyr Cymru lle cafwyd penwythnos gwych i\u2019r teulu. Er gwaethaf y glaw ar y dydd Gwener, daeth y tywydd braf mewn pryd ar gyfer y penwythnos gyda\u2019r haul yn gwenu ar y dydd Sadwrn. Gyda\u2019r Sioe Awyr yn fwyfwy poblogaidd bob blwyddyn, daeth torfeydd mawr i Fae Abertawe i baratoi am y diwrnod o\u2019u blaenau a mwynhau\u2019r arddangosfeydd gwych ar y ddaear neu\u2019r haul ar y traeth."}, {"text_idx": "#000030", "text": "Roedd y tywydd yn well byth ar y dydd Sul, a chyda rhestr o berfformwyr a oedd yn cynnwys y Chinook, bu\u2019r torfeydd yn mwynhau diwrnod gwell yn y Sioe Awyr na\u2019r diwrnod cynt! Gyda llai o gymylau, roedd y Red Arrows yn gallu perfformio\u2019r arddangosfa uchel yn y cymylau i\u2019w potensial llawn, gan greu golygfeydd anhygoel dros Fae Abertawe a rhai cyfleoedd gwych i dynnu lluniau."}, {"text_idx": "#000031", "text": "Erbyn y diwedd roedd torfeydd enfawr wedi mwynhau\u2019r arddangosfeydd, gyda 250,000 o bobl yn gwylio Sioe Awyr Cymru 2017. Diolch i bawb a ddaeth i wylio a llongyfarchiadau i chi i gyd \u2013 rydych chi wedi torri record!"}, {"text_idx": "#000032", "text": "Byddwn yn dychwelyd yn 2018 gyda phenwythnos arall a fydd yn llawn cyffro yn yr awyr uwchben Bae Abertawe, gan obeithio torri record unwaith eto! Tan hynny, gallwch gael yr holl newyddion diweddaraf am Sioe Awyr Cymru drwy ein dilyn ar gyfryngau cymdeithasol neu gofrestru ar gyfer ein rhestr bostio."}, {"text_idx": "#000033", "text": "Welwn ni chi yn 2018!"}, {"text_idx": "#000036", "text": "Caiff mesurau diogelwch a diogeledd newydd, ychwanegol eu rhoi ar waith wrth i ni ddisgwyl croesawu\u2019r dorf fwyaf erioed i\u2019r Sioe Awyr yn Abertawe ddydd Sadwrn a dydd Sul 1 a 2 Gorffennaf."}, {"text_idx": "#000037", "text": "Golyga hyn y bydd mwy o ffyrdd yn cael eu cau ar gyfer y digwyddiad."}, {"text_idx": "#000038", "text": "Bydd Heol Ystumllwynarth o\u2019i chyffordd a\u0302 Ffordd y Gorllewin i Heol y Mwmbwls ar y gyffordd a\u0302 Lo\u0302n Sgeti ar gau i\u2019r ddau gyfeiriad o oddeutu 10am tan ar o\u0302l yr arddangosiadau olaf am oddeutu 6pm ar y ddau ddiwrnod."}, {"text_idx": "#000039", "text": "Bydd mynediad i breswylwyr y Marina, a bydd trefniadau hefyd ar gael i bobl allu cyrraedd Canolfan Ddinesig Abertawe, Campws Singleton Prifysgol Abertawe a maes parcio premiwm y Rec y mae angen cadw lle ymlaen llaw iddo."}, {"text_idx": "#000040", "text": "Mae Cyngor Abertawe yn hysbysu busnesau, cwmni\u0308au bysys, preswylwyr sy\u2019n byw gerllaw ac eraill am y newidiadau."}, {"text_idx": "#000042", "text": "\u201cDoes gennym ddim opsiwn ond cau rhan o\u2019r ffordd ar hyd y blaentraeth ger y brif ardal i wylwyr ar o\u0302l derbyn cyngor gan yr Heddlu a\u2019r gwasanaethau diogelwch i wneud hynny o ganlyniad i raddfa\u2019r digwyddiad."}, {"text_idx": "#000044", "text": "\u201cY llynedd, daeth oddeutu 200,000 o bobl i fwynhau\u2019r digwyddiad dros y ddau ddiwrnod ac rydym yn disgwyl hyd yn oed mwy o bobl eleni. Mae angen i ni roi trefniadau ar waith sy\u2019n adlewyrchu hyn."}, {"text_idx": "#000045", "text": "\u201cBydd cyfleusterau parcio a theithio a meysydd parcio dynodedig i wylwyr, a bydd ymwelwyr eraill a\u0302\u2019r ddinas a\u2019r rheiny sy\u2019n byw ac yn gweithio yma yn gallu teithio o gwmpas."}, {"text_idx": "#000046", "text": "\u201cRydym yn gofyn i unrhyw un sy\u2019n dod i Abertawe i gynllunio ei daith a gadael ychydig yn gynharach i wneud y daith yn haws."}, {"text_idx": "#000047", "text": "\u201cBydd y trefniadau hyn yn helpu i sicrhau bod gwylwyr yn ddiogel yn un o ddigwyddiadau mwyaf Cymru ac yn cadw gweddill y ddinas i symud ac yn agored i fusnes. Mae\u2019n hanfodol sicrhau bod y Sioe Awyr yn llwyddiant mawr sydd o fudd i\u2019r economi leol.\u201d"}, {"text_idx": "#000048", "text": "Bydd cynllun rheoli traffig manwl gydag arwyddion dargyfeiriadau ar waith i sicrhau y gellid lleihau unrhyw darfu ar draffig cymaint a\u0302 phosib."}, {"text_idx": "#000049", "text": "Anogir ymwelwyr sy\u2019n teithio mewn car i ddefnyddio meysydd parcio swyddogol."}, {"text_idx": "#000050", "text": "Bydd pobl sy\u2019n teithio o\u2019r tu allan i Abertawe ar gyfer y Sioe Awyr yn cael eu cyfeirio i adael yr M4 wrth gyffordd 42 a defnyddio\u2019r cyfleusterau parcio a theithio ar Ffordd Fabian, a Chyffordd 45 ar gyfer parcio a theithio Glandw\u0302r. Addaswyd y llwybrau parcio a theithio i ollwng ymwelwyr yn uniongyrchol wrth y sioe."}, {"text_idx": "#000051", "text": "Caiff ymwelwyr sy\u2019n mynd i benrhyn Gw\u0302yr ac nid i\u2019r Sioe Awyr eu cyfeirio i gyffordd 47 Penllegaer."}, {"text_idx": "#000052", "text": "Anogir preswylwyr Abertawe sy\u2019n teithio i\u2019r Sioe Awyr mewn car o orllewin Abertawe i ddefnyddio\u2019r maes parcio swyddogol yng nghaeau chwarae Heol Ashleigh."}, {"text_idx": "#000053", "text": "Mae\u2019r rheiny o ddwyrain Abertawe\u2019n cael eu hannog i ddefnyddio meysydd parcio\u2019r LC, Dewi Sant a Stryd Paxton a\u2019r safleoedd parcio a theithio."}, {"text_idx": "#000054", "text": "Ychwanegodd y Cyng. Francis-Davies, \u201cDyma\u2019r rhestr o dimau arddangos ac atyniadau gorau erioed, sef y Red Arrows, yr Eurofighter Typhon, Hediad Coffa Brwydr Prydain, Ti\u0302m Arddangos Parasiwt y Tigers a llawer mwy. Ein cyngor i bobl sy\u2019n dod i fwynhau\u2019r sioe drawiadol hon yw gadewch ddiogon o amser ar gyfer y daith a dewch yn gynnar."}, {"text_idx": "#000055", "text": "\u201cMae pob ymdrech yn cael ei gwneud i gadw traffig i lifo ar draws Abertawe i\u2019r rheiny sy\u2019n ymweld a\u0302 chanol y ddinas, y Mwmbwls a chyrchfannau poblogaidd eraill ond eto, rydym yn argymell y dylai pobl gynllunio ymlaen llaw a gadael digon o amser i gwblhau\u2019r daith.\u201d"}, {"text_idx": "#000056", "text": "Road Closure and Diversion Maps"}, {"text_idx": "#000059", "text": "Bydd Team Raven, ti\u0302m arddangos erobatig patrymog o ardal Abertawe\u2019n perfformio yn y digwyddiad am ddim ar ddydd Sadwrn 1 a dydd Sul 2 Gorffennaf."}, {"text_idx": "#000064", "text": "\u201cMae\u2019r Sioe Awyr ychydig dros bythefnos i ffwrdd, felly mae pobl yn dechrau cyffroi wrth i\u2019r digwyddiad am ddim gorau o\u2019i fath yng Nghymru agosa\u0301u."}, {"text_idx": "#000065", "text": "\u201cGan gyfuno adloniant o safon i\u2019r teulu cyfan yn yr awyr ac ar y ddaear yn ardal promena\u0302d Abertawe, mae\u2019r Sioe Awyr yn newyddion gwych i bobl leol, busnesau lleol ac ymwelwyr a\u0302\u2019r ddinas.\u201d"}, {"text_idx": "#000067", "text": "Bydd yr ap, sydd bellach ar gael, yn cael ei ddiweddaru mewn amser go iawn i adlewyrchu newidiadau yn amserlen y digwyddiad a allai godi oherwydd y tywydd a ffactorau eraill."}, {"text_idx": "#000068", "text": "Mae manylion parcio premiwm a pharcio a theithio ar gyfer Sioe Awyr Cymru bellach ar gael hefyd."}, {"text_idx": "#000071", "text": "Sut mae Sioe Awyr Cymru\u2019n edrych?"}, {"text_idx": "#000072", "text": "Dewch o hyd i arweiniad cynhwysfawr ar gyfer digwyddiadau eraill a gynhelir ym Mae Abertawe eleni ar wefan Joio Bae Abertawe"}, {"text_idx": "#000073", "text": "Cyflwynir y digwyddiad hwn i chi gan di\u0302m diwylliant a digwyddiadau Dinas a Sir Abertawe."}, {"text_idx": "#000074", "text": "Return to top of page"}]